CELEX: 31981R0392
Language: el
Date: 1981-02-16 00:00:00
Title: Κανονισμός (ΕΟΚ) αριθ. 392/81 τής Επιτροπής τής 16ης Φεβρουαρίου 1981 περί τροποποιήσεως τού κανονισμού (ΕΟΚ) αριθ. 2890/80 όσον αφορά τά προϊόντα τού τομέα τού βοείου κρέατος πού δύνανται νά αποτελέσουν αντικείμενο αγορών παρεμβάσεως

Avis juridique important

|

31981R0392

Κανονισμός (ΕΟΚ) αριθ. 392/81 τής Επιτροπής τής 16ης Φεβρουαρίου 1981 περί τροποποιήσεως τού κανονισμού (ΕΟΚ) αριθ. 2890/80 όσον αφορά τά προϊόντα τού τομέα τού βοείου κρέατος πού δύνανται νά αποτελέσουν αντικείμενο αγορών παρεμβάσεως  

Επίσημη Εφημερίδα αριθ. L 044 της 17/02/1981 σ. 0011 - 0011

***** ΚΑΝΟΝΙΣΜΟΣ (ΕΟΚ) αριθ. 392/81 ΤΗΣ ΕΠΙΤΡΟΠΗΣ  της 16ης Φεβρουαρίου 1981  περί τροποποιήσεως του κανονισμού (ΕΟΚ) αριθ. 2890/80 όσον αφορά τα προϊόντα του τομέα του βοείου κρέατος που δύνανται να αποτελέσουν αντικείμενο αγορών παρεμβάσεως  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 6 παράγραφος 5 υπό γ),  Εκτιμώντας :  ότι, σύμφωνα με τον κανονισμό (ΕΟΚ) αριθ. 1302/73 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 427/77 (3), οι ποιότητες και οι τρόποι παρουσιάσεως των προϊόντων που αγοράζονται από τους οργανισμούς παρεμβάσεως πρέπει να καθορίζονται λαμβάνοντας υπόψη, αφ ενός μεν, την ανάγκη εξασφαλίσεως αποτελεσματικής στηρίξεως της αγοράς και ισορροπίας μεταξύ της εν λόγω αγοράς και της ανταγωνιστικής ζωϊκής παραγωγής, αφ ετέρου δε, τις οικονομικές ευθύνες που βαρύνουν την Κοινότητα ως προς αυτό το θέμα· ότι η εφαρμογή των κριτηρίων αυτών στην κατάσταση της αγοράς του βοείου κρέατος έχει οδηγήσει στον περιορισμό των αγορών από τους οργανισμούς παρεμβάσεως στα οπίσθια τεταρτημόρια μέχρι τη 1η Μαρτίου 1981, βάσει του κανονισμού (ΕΟΚ) αριθ. 2890/80 (4)·  ότι η παρούσα κατάσταση της αγοράς επιτρέπει την παράταση του περιορισμού αυτού μέχρι τις 5 Απριλίου 1981·  ότι η Επιτροπή Διαχειρίσεως Βοείου Κρέατος δεν διατύπωσε γνώμη εντός της προθεσμίας που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ημερομηνία της 1ης Μαρτίου 1981 που αναφέρεται στο άρθρο 3 εδάφιο δεύτερο του κανονισμού (ΕΟΚ) αριθ. 2890/80 αντικαθίσταται από αυτή της 5ης Απριλίου 1981.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 16 Φεβρουαρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 132 της 19. 5. 1973, σ. 3.  (3) ΕΕ αριθ. L 61 της 5. 3. 1977, σ. 16.  (4) ΕΕ αριθ. L 299 της 8. 11. 1980, σ. 7.